PATVIRTINTA

Jonavos Jeronimo Ralio gimnazijos direktoriaus 2023 m. sausio d.

įsakymu Nr. V1-

# JONAVOS JERONIMO RALIO GIMNAZIJOS

# PSICHOLOGĖS JŪRATĖS ZABARAUSKIENĖS 2023 METŲ VEIKLOS PLANAS

**2022 m. veiklos analizė**

Per 2022 metus psichologinės pagalbos kreipėsi 77 klientai, iš jų 39 mokiniai, 32 mokytojai, 6 tėvai. Per šį laikotarpį su mokiniais įvyko 462 individualios konsultacijos, mokytojais – 64, mokinių tėvais – 12. Besikreipiančių asmenų problemų pobūdis: mokymosi, veiklų planavimo sunkumai, bendravimo su bendraamžiais, pedagogais bei tėvais problemos, emocijų valdymo bei elgesio korekcija, streso įveika, asmenybės pažinimas, karjeros konsultavimas.

Psichologo veiklos veiksmingumą lėmė bendradarbiavimas ir bendravimas su gimnazijos klasių vadovais, dalykų mokytojais, administracija, mokinių tėvais. Bendravimas su mokiniais įvairiose gimnazijoje veiklose, leido pasiekti tikslingų rezultatų: mokiniai aktyviau kreipiasi pagalbos savęs pažinimo, karjerai svarbių asmenybės savybių įvertinimo ir jos planavimo, asmeninių problemų sprendimo klausimais. Pastebėti rezultatai aptarti su klasių vadovais, dalykų mokytojais.

Su gimnazijos pedagogais aptarti būdai stresui mažinti, konsultuota emocinio perdegimo prevencijos ugdymo įstaigoje klausimais, teiktos rekomendacijos mokymosi proceso organizavimo, dirbant su specialiųjų ugdymosi poreikių turinčiais mokiniais, temomis (pritaikytų programų rašymas, darbo metodų aptarimas, mokinių psichologinių poreikių tenkinimas ir pan.).Dalyvauta Vaiko gerovės komisijoje, teiktos rekomendacijos.

Aktyviai dalyvauta Kauno Technologijos universiteto 2019–2022 m. vykdytame projekte „Tikslų laboratorija“, siekiant išsiaiškinti, kaip gebėjimai formuluoti savo tikslus gali padėti jaunam žmogui įveikti socialinius-ekonominius apribojimus, realizuoti savo galimybes bei teiktos rekomendacijos baigiamojo etapo rezultatų aptarime. Atliktas I klasių mokinių adaptacijos naujoje mokymosi aplinkoje tyrimas. Tyrimo rezultatai pristatyti ir aptarti su gimnazijos mokomųjų dalykų mokytojais, klasių vadovais, teiktos rekomendacijos. Nuolat vykdoma prevencinė veikla, renkama didaktinė medžiaga psichologijos temomis. Informacija apie įvairios pagalbos gavimo būdus prieinama visiems gimnazijos bendruomenės nariams. Vykdoma veikla buvo įvairiapusė, atitiko gimnazijos tikslus. Siekiant rezultato, reikalingas tęstinumas į tai atsižvelgiama planuojant veiklą 2023 metais.

# Tikslas

Rūpintis mokinių psichine sveikata bei reikalingų psichologinių ugdymo sąlygų sudarymu, formuoti gimnazijos bendruomenės teigiamą psichologinę aplinką.

# Uždaviniai:

1. Teikti psichologinę pagalbą mokiniams, turintiems ugdymosi, asmenybės, bendravimo, emocinių bei elgesio sunkumų, jų tėvams, mokytojams ir kitiems gimnazijos darbuotojams.
2. Atlikti mokinių, patiriančių mokymosi, psichologinių, socialinių, asmenybės sunkumų, psichologinį vertinimą.
3. Vykdyti prevencinę veiklą, siekiant formuoti teigiamą psichologinę bendruomenės aplinką.
4. Organizuoti gimnazijos bendruomenės psichologinį švietimą teikiant dalykines konsultacijas.

| **Veiklos sritys** | **Priemonė** | **Data** | **Atsakingi**  **asmenys** | **Veiklos rezultatas** |
| --- | --- | --- | --- | --- |
| **Konsultavimas** | Individualūs pokalbiai, konsultacijos su mokiniais. | Visus mokslo metus. | J. Zabarauskienė | Kyla mokinių bendravimo ir bendradarbiavimo kultūra, gerėja tarpasmeniniai santykiai su tėvais, draugais, pedagogais. Mokiniai geba spręsti iškilusius konfliktus, problemas susijusias su mokymosi sunkumais, lankomumu. Domisi savęs pažinimu. Gerėja mokinių psichologinė sveikata, mažėja netinkamo elgesio apraiškų. Pagalba mokiniui sisteminga ir įvairiapusė. |
| Individualūs pokalbiai, konsultacijos su mokytojais. | Visus mokslo metus. | J. Zabarauskienė | Geri santykiai su mokiniais, aktyvėja bendradarbiavimas su mokytojais bei mokinių tėvais. |
| Individualūs pokalbiai, konsultacijos su tėvais. | Visus mokslo metus. | J. Zabarauskienė | Glaudesnis bendradarbiavimas su mokinių tėvais. Problemų dėl santykių šeimoje efektyvesnis sprendimas. |
| **Tiriamasis**  **darbas (įvertinimas)** | Mokinio galių ir sunkumų, raidos ypatumų, psichologinių problemų įvertinimas. | Pagal poreikį visus mokslo metus. | J. Zabarauskienė | Mokinio psichologinis galių ir sunkumų savalaikis įvertinimas. Dėl kylančių sunkumų paruoštos rekomendacijos. |
| Mokinių veiklos ir elgesio stebėjimas pamokose. | Pagal poreikį visus mokslo metus. | Psichologė, klasių vadovai,  mokytojai. | Nustatyti mokinių veiklos ir elgesio trūkumai pamokose, pateiktos rekomendacijos dėl mokymosi proceso organizavimo, nepageidaujamo elgesio korekcijos galimybių. |
| Tyrimas: „Rūkymo paplitimas 15–16 m. amžiaus mokinių tarpe“. | 2023 kovas | O. Smailienė  J. Zabarauskienė, | Atskleistas rūkymo paplitimas mokinių tarpe, jų požiūris į psichoaktyviųjų medžiagų vartojimą bei ketinimus jas vartoti ateityje. Gimnazijos bendruomenė supažindinta su atlikto tyrimo rezultatais. Remiantis tyrimo rezultatais, parengta psichoaktyviųjų medžiagų vartojimo prevencinė programa. |
| I klasių mokinių adaptacijos naujoje mokymosi aplinkoje tyrimas. | 2023 gruodis | J. Zabarauskienė | Įvertintas mokinių adaptacijos periodas gimnazijoje. Gimnazijos bendruomenė supažindinta su atlikto tyrimo rezultatais. Pateiktos išvados ir rekomendacijos. Mokiniai lengviau ir greičiau prisitaiko I gimnazijos klasėse. |
| **Psichologinis švietimas/ prevencinė veikla** | Mokinių, švietimas aktualiais psichologijos klausimais.  Klasės valandos I–IV klasių mokiniams aktualiomis temomis*:*  „Stereotipai – kaip juos atpažinti?“.  „Stresas ir jo įveika. Emocijos – ar jos padeda valdyti stresą?“.  „Karjerai svarbių asmenybės charakteristikų pažinimas“.  „Ar žmogus atsakingas ne tik už tai, ką daro, bet ir už tai, ko nedaro?“.  „Jaunas žmogus ir psichoaktyviosios medžiagos“.  „Mokomės mokytis“.  „Aš“ ir menkavertiškumo jausmas“.  „Žmogaus psichologinės būsenos“. | Pagal poreikį visus mokslo metus. | J. Zabarauskienė | Organizuojami užsiėmimai lavins asmenines, socialines, komunikavimo, mokėjimo mokytis kompetencijas. Sustiprinti mokinių socialiniai įgūdžiai, saugumas ir pasitikėjimas savimi, mokinių kritiškas mąstymas. Mokiniai geriau suvoks pokyčių svarbą, gebės bendrauti ir bendradarbiauti, ieškos naujų idėjų ir sprendimų. Įgys didesnį pasitikėjimą psichologu, noriai dalyvaus prasmingoje socialinėje veikloje. |
| Mokytojų, klasės vadovų, tėvų švietimas aktualiais mokinio (vaiko) psichologijos, pedagoginės ir socialinės psichologijos klausimais.  Informacinės medžiagos, rekomendacijų parengimas: „Į pagalbą aktyvumo ir dėmesio sunkumų turintiems mokiniams“; „Keturi netinkamo elgesio tikslai – individualiosios psichologijos atsakymas į vaikų auklėjimo problemas“. | 2023 spalis–lapkritis | J. Zabarauskienė | Informacija apie pagalbos gavimo būdus prieinama visiems progimnazijos bendruomenės nariams.  Formuojasi progimnazijos bendruomenės nuomonė apie psichologo darbo funkcijas.  Mokiniai daugiau sužino apie psichologo veiklą  progimnazijoje. |
|  | Psichoaktyviųjų medžiagų vartojimo prevencijos programos „*maTau*“ parengimas ir pristatymas gimnazijos bendruomenei. | 2023/02 | J. Zabarauskienė | Mokyklos mokiniams ir mokytojams pateikta informacija apie vykdomą psichoaktyviųjų medžiagų vartojimo prevencijos programą.  Klasės tėvų susirinkimuose pateikta informaciją apie vykdomą prevencinę veiklą, akcentuojanti šeimos įtraukimo į šią veiklą svarbą. Parengta informacija mokyklos internetinėje svetainėje. |
| Psichoaktyviųjų medžiagų vartojimo prevencijos programos „*maTau*“ vykdymas I–IV gimnazijos klasėse (*pagal atskirą planą*). | 2023/03–2023/12 | J. Zabarauskienė, O. Smailienė,  I. Danielė,  I. Balickienė,  S. Sipavičienė,  J. Neimantienė,  N. Zabarauskas. | Organizuojama ir sistemingai vykdoma ilgalaikė psichoaktyviųjų medžiagų vartojimo prevencija formuos I – IV klasių mokinių neigiamas nuostatas, susijusias su psichoaktyviųjų medžiagų vartojimu, keis nepageidautiną elgesį bei ugdys sveikatingumo ir gyvenimo įgūdžius. Suburti mokyklos bendruomenės nariai, galintys įsitraukti į vykdomą prevencinę veiklą. |
| Dalyvavimas "Vaikų linija" iniciatyvoje "Kovas –sąmoningumo didinimo mėnesis BE PATYČIŲ". | 2023 kovas | O. Smailienė  J. Zabarauskienė,  klasių vadovai | Organizuojami prevenciniai užsiėmimai didins mokinių sąmoningumą teisių ir pareigų bei smurto klausimais. |
| **Bendravimas, bendradarbiavimas** | Dalyvavimas Vaiko gerovės komisijos darbe. | Pagal poreikį visus mokslo metus.. | VGK komisijos nariai. | Numatomi ugdymo tikslų ir uždavinių pasiekimo būdai, bendradarbiaujama su mokytoju, pagalbos mokiniui specialistais, klasių vadovais.  Bendradarbiavimas sprendžiant iškilusias problemas, gerėja ugdymo turinio įgyvendinimas.  Gerėja gimnazijos psichologinis klimatas. |
| Bendradarbiavimas su Jonavos ŠPT  Darbuotojais. | Bendraujama ir bendradarbiaujama, gerėja darbo patirtis, tarpinstitucinis bendradarbiavimas. |
| **Organizacinis darbas** | Informacijos, dokumentų, reglamentuojančių mokyklos psichologo darbą rinkimas ir saugojimas. Metinės veiklos planų, ataskaitų rengimas. Individualios psichologinės ir kitos pagalbos registracijos žurnalų pildymas. Įvairių sąrašų, klausimynų, blankų paruošimas. Tyrimų duomenų analizavimas. Specialiųjų ugdymosi poreikių įvertinimo dokumentų kaupimas. Didaktinės medžiagos užsiėmimams rengimas. Kvalifikacijos kėlimo apskaitos lapo pildymas. Ruošimasis konsultacijoms,  paskaitoms, grupiniams užsiėmimams. | Visus  mokslo metus. | J. Zabarauskienė | Kaupiami dokumentai, metodinė medžiaga, nuolat tobulinama psichologinio darbo sistema. |
| **Kvalifikacijos**  **kėlimas** | Individualus kvalifikacijos  tobulinimas, savišvieta. | Visus  mokslo metus. | J. Zabarauskienė | Specialybės žinių gilinimas gerins mokiniams teikiamos profesionalios psichologinės pagalbos kokybę. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_